stanford-oval/wikipedia huggingface dataset:
City of London Corporation
Toiminta > Inner ja Middle Temple

Lakimiesten ammatilliset yhteisöt Inner ja Middle Temple eivät ole Cityn hallinnon alaisia, vaikka sijaitsevatkin sen alueella. Niiden paikalla toimi keskiajalla Temppeliherrain ritarikunta, joka oli kaikkien maallisten lakien yläpuolella. Lakimiehet onnistuivat säilyttämään tämän erivapauden alueen siirryttyä heidän hallintaansa. Inner ja Middle Temple järjestävät tosin itsenäisesti vain joitakin kunnallisia palveluita ja ostavat loput Cityn hallinnolta.
Guildhall on City of London Corporationin päätoimipaikka.
Lontoon Cityn äänestysalueet.
Puinen ilmoitustaulu, jossa kerrotaan Coleman Streetin äänestysalueen oltermanni, rivivaltuutetut ja aluesihteerit.
City of London Corporationin toimistorakennus Guildhallin pohjoispuolella.
Diivaillen

| Diivaillen Problems? |
| --- | --- | --- |

Studioalbumin tiedot
 Äänitetty : 1991
 Julkaistu: 1991
 Tyylilaji: Punkrock
 Levy-yhtiö: AMT
Problems?in muut julkaisut
| Tupakkatauon jälkeen 1986 | Diivaillen 1991 | Punk-House 1995 |
Diivaillen on suomalaisen Problems? -yhtyeen viides studioalbumi. Se julkaistiin vuonna 1991.
Kappaleet

A-puoli
"Diivaillen" (- Putting On The Style -) (Norman Cazden, suom.san. Lasse Liemola) - 2:19
"Pändäri" (Tumppi Varonen) - 1:32
"Se on se" (Tumppi Varonen) - 2:27
"Elektroninen xtaasi" (Veltto Virtanen) - 2:05
"Matkalla jälleen" (Säv. Teijo Lehto, san. Tumppi Varonen) - 3:05
"Älä sano ei" (Tumppi Varonen) - 1:53
"Tämä soundi" (Tumppi Varonen) - 3:25
B-puoli
"Syytön syyllinen" (- No One Is Innocent -) (Jones-Biggs, suom.san. Tumppi Varonen) - 2:59
"Nopee elohopee" (Tumppi Varonen) - 2:35
"Stadin makein" (Tumppi Varonen) - 2:35
"Olen onnellinen" (Tumppi Varonen) - 2:27
"Mä haluun pois" (Tumppi Varonen) - 2:58
"Avaa ovia vaan" (- Kick Down The Doors -) (Cook-Jones-Allen, suom.san. Tumppi Varonen) - 4:01
"Pettäjän tie" (Erkki Laurokari) - 1:09
Kaikki sovitukset Problems?.
Ilmari Sipilä

Ilmari Sipilä (29. lokakuuta 1893 Jämsä – 25. tammikuuta 1990 Helsinki) oli suomalainen insinööri ja yritysjohtaja, joka sai teollisuusneuvoksen arvonimen.
Sipilän vanhemmat olivat maanviljelijä Salomon Sipilä ja Ruusa Lahnamäki ja puoliso vuodesta 1926 Elin Pihlström. Ylioppilaaksi Sipilä tuli vuonna 1914 Heinolassa ja valmistui diplomi-insinööriksi Teknillisestä korkeakoulusta vuonna 1919. Hän toimi sitten tuotannon parissa Jämsänkosken paperitehtaalla. Oltuaan teknillisen johtajan apulainen sekä Jämsänkoskella että Myllykosken paperitehtaalla Sipilästä tuli vuonna 1925 Simpeleen paperitehtaan teknillinen johtaja ja seuraavana vuonna tehtaan johtaja.
Sipilä toimi Simpeleen tehtaan johtajana eli isännöitsijänä peräti kolmenkymmenenkuusi vuotta, aina vuoteen 1963 asti, jolloin hän jäi eläkkeelle. Tuona aikana tehdas kehittyi huomattavasti, vaikka se ei ollutkaan omistajansa Yhtyneiden Paperitehtaiden ykkösinvestointikohde eivätkä siellä tehdyt uudistukset tuotannon ja laadun lisäämiseksi tehneet siitä täysin kilpailukykyistä suurempien yksiköiden kanssa. Tehtaan paikallisjohtajana Sipilällä oli huomattava määrä alueellisia luottamustehtäviä ja vaikutusvaltaa. Hän oli Simpeleen kunnanvaltuutettu, mutta toimi myös esimerkiksi Simpeleen kirkon rakennustoimikunnassa.  Hän oli myös Yhtyneiden Paperitehtaiden hallintoneuvoston ja johtokunnan jäsen ja kuului Suomen paperitehtaiden yhdistyksen ja Suomen kartonkiyhdistyksen hallituksiin. Teollisuusneuvoksen arvonimen Sipilä sai vuonna 1957.
Ilmari Soikkanen

Armas Ilmari Soikkanen (29. maaliskuuta 1890 Heinola – 5. helmikuuta 1963) oli suomalainen taidemaalari.
Soikkanen opiskeli Taideteollisen keskuskoulun iltakursseilla 1907–1908 ja Suomen Taideyhdistyksen piirustuskoulussa 1908–1911. Hän opiskeli vielä vuonna 1913 Pariisissa Académie Colarossissa ja Académie Modernessa. Soikkanen osallistui Suomen Taiteilijain näyttelyihin 1916, 1917 ja 1918. Hänen töitään oli näytteillä Kööpenhaminassa 1919.
Soikkanen maalasi muun muassa kaupunki-, järvi- ja satamanäkymiä sekä asetelmia.
Historioitsija Timo Soikkanen on Armas Ilmari Soikkasen lapsenlapsi.
Islam Magomedov

| Mitalit> Maa:   Venäjä.Miesten kreikkalais-roomalainen paini.MM-kilpailut  | Mitalit> Maa:   Venäjä.Miesten kreikkalais-roomalainen paini.MM-kilpailut  | Mitalit> Maa:   Venäjä.Miesten kreikkalais-roomalainen paini.MM-kilpailut  | Maa:   Venäjä> Miesten kreikkalais-roomalainen paini. |
| --- | --- | --- | --- |
|  Pronssia | Las Vegas 2015 | 98 kg |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | 80 kg |  |
Islam Kurdanovitš Magomedov (ven. Ислам Курбанович Магомедов, s. 8. helmikuuta 1991) on venäläinen kreikkalais-roomalaisen tyylin painija. Hän edustaa rostovilaista  	UOR-seuraa. Häntä ovat valmentaneet Islam Dugutšijev vuodesta 2003 ja Abumuslim Dugutšijev vuodesta 2009.
Magomedov voitti Bakun Euroopan kisoissa 2015 kultaa 98 kg:n painoluokassa. Las Vegasin MM-kilpailuissa 2015 hän oli samassa painoluokassa kolmas. Hän sai junioreiden MM-kilpailuissa 96 kg:n sarjassa kultaa 2010 ja 2011 sekä pronssia 2009. Hän voitti kadettien Euroopan-mestaruuden 100-kiloisissa 2008.
Dija

| Dija |
| --- | --- |

Verkkosivusto:  https://diia.gov.ua/
Tyyppi:  verkkosivusto, mobiilisovellus
Kielet:  ukrainan kieli
Luonut:  Ukrainan digitaalisen siirtymän ministeriö
Avattu:  2020 (mobiilipalvelu)
Nykyinen tila:  aktiivinen
Dija (ukr. Дія, suom. toiminta; lyhennys sanoista ukr. Держава і Я, Deržava i Ja, suom. Valtio ja minä) on Ukrainan valtionhallinnon tarjoama digitaalisten palvelujen mobiilisovellus, verkkosivusto ja palvelun brändi. Brändi julkistettiin vuonna 2019 ja sen mobiilisovellus avattiin vuonna 2020.
Sovelluksen ensimmäisessä versiossa oli 33 erilaista palvelua ja joukko sähköisiä dokumentteja.  Vuonna 2021 esitellyllä Dija-mobiilisovelluksen 2.0-versiolla voitiin korvata jo yhdeksän digitaalista henkilödokumenttia (henkilötodistus, ulkomaan biometrinen passi, opiskelijakortti, ajokortti, ajoneuvon rekisteröintitodistus, ajoneuvon vakuutuskirja, veronumero, syntymätodistus, kansainvälinen ajokortti). Biometristä passia ei kuitenkaan voi käyttää Ukrainan raja-asemilla.
Joulukuussa 2021 Dijan mobiilisovellutuksella oli jo yli 12 miljoonaa käyttäjää. Ennen Venäjän hyökkäyssotaa käyttäjiä oli 15,5-16 miljoonaa ja tammikuussa 2023 käyttäjämäärä oli kohonnut jo 18,6 miljoonaan.
Vihollisen liikkeitä raportoivat lisäsovellukset

Dijaan rekisteröityneet käyttäjät ovat voineet vuonna 2022 asentaa puhelimelleen ilmahälytyksistä kertovan, vihollisen liikkeitä raportoivan (”e-vihollinen”-sovellus, eVoroh) tai esimerkiksi ilmavalvonnan havaintojen raportoinnin mahdollistavan mobiilisovelluksen. Ainakin keväällä 2022 Ukrainan tiedustelu sai päivittäin kymmeniä tuhansia viestejä, kuvia ja videoita mobiilisovellusten välityksellä.
Lokakuussa 2022 kerrottiin, että Dijan ilmavalvontasovelluksesta saatujen ilmoitusten perusteella Ukrainan eteläosien ilmatorjunta sai selville 22. lokakuuta matalalla tutkapimennossa lentävän Kalibr-risteilyohjuksen kulkuradan, ja pystyi pudottamaan risteilyohjuksen olalta laukaistavalla Igla-torjuntaohjuksella pian havaintojen jälkeen vastaanotettujen kohdistusohjeiden avulla.
Paikkatietoa välittävän ilmavalvontasovelluksen tai vihollisen liikkeistä raportoiminen muiden sovellusten kautta käyttäminen saattaa siviileitä suojaavan humanitaarisen oikeuden näkökulmasta merkitä käyttäjän luopuvan ainakin tilapäisesti siviiliasemastaan. Seuraamusten  kannalta Ukrainaa sotilaallisesti auttavien mobiilisovelluksen asentaminen tai käyttö ei tästä näkökulmasta ole suositeltavaa ainakaan Venäjän miehitysalueilla Ukrainassa tai välittämän miehitysuhan piirissä asuville, tai Venäjällä tai Valko-Venäjällä liikkuville.
Käännös suomeksi
Käännös suomeksi
Dijala (joki)

| Dijala |
| --- | --- |
 Dijala Bagdadin lähellä.
Alkulähde:  Zagrosvuoret
Laskupaikka:  Tigris
Maat:  Iran, Irak
Pituus:  443 km
 Diyala-joki kartalla.
Dijala (kurdiksi Sirwan‎, سيروان, pers. ‏دیاله‎, arab. نهر ديالى‎) on Tigrisin sivujoki, joka sijaitsee suurelta osin Irakin Kurdistanissa. Se alkaa Zagrosvuorilta Sirwan-nimisenä ja yhtyy Tigrisiin Bagdadin eteläpuolella. Joen pituus on 443 kilometriä.
Nimi

Joen kurdinkielinen nimi Sirwan tarkoittaa 'myrskyävää merta' tai 'nopeasti virtaavaa jokea'. Joki on antanut nimensä myös Ilamin lähellä sijaitsevalle muinaiselle kaupungille, Siravandille.
Eels

| Eels |
| --- | --- |

Tiedot
Toiminnassa:  1995––
Tyylilaji:  Alternative rock
Kotipaikka:  Kalifornia, USA
Laulukieli:  englanti
Jäsenet:  E (Mark Oliver Everett), laulu, kitara, koskettimet jne.   Koool G Murder   Knuckles  
Entiset jäsenet:  Jonathan "Butch" Norton   Tommy Walter   Adam Siegel   Lisa Germano   John Parish   Joe Gore   Puddin'   Shon Sullivan   The Chet   Alan Hunter  
Levy-yhtiö:  Dreamworks Vagrant Records  
Aiheesta muualla
Kotisivut
Infobox OKNimi-testi OK: 
Eels (tunnetaan myös nimellä eels tai EELS, riippuen albumista) on 1990-luvulla perustettu yhdysvaltalainen rockyhtye. Sen musiikkia on luonnehdittu folk rockiksi ja garage rockiksi.
Eelsin kappaleet käsittelevät usein perheen, kuoleman ja kadotetun rakkauden teemoja.
Diskografia > Studioalbumeja

Beautiful Freak (1996)
Electro-Shock Blues (1998)
Daisies of the Galaxy (2000)
Souljacker (2001)
Shootenanny! (2003)
Blinking Lights and Other Revelations (2005)
Hombre Lobo (2009)
End Times (2010)
Tomorrow Morning (2010)
Dead or Alive 4

| Dead or Alive 4 |
| --- | --- |

Kehittäjä:  Team Ninja
Julkaisija:  Tecmo
Suunnittelija:  Tomonobu Itasaki
Pelisarja:  Dead or Alive
Julkaistu:  JP 29. joulukuuta 2005NA 29. joulukuuta 2005EU 27. tammikuuta 2006AUS 13. maaliskuuta 2006
Lajityyppi:  tappelupeli
Pelimuoto:  yksinpeli, moninpeli
Ikäluokitus:  PEGI: 16 ESRB: M  Virheellinen ESRB-arvo
Alusta:  Xbox 360
Jakelumuoto:  DVD
Lisää peliartikkeleitaVideopelien teemasivulla
Infobox OK  : 
Dead or Alive 4 on Team Ninjan kehittämä ja Tecmon vuonna 2005 Xbox 360:lle julkaisema tappelupeli, joka on osa Dead or Alive -pelisarjaa. Peli sisältää 22 pelattavaa hahmoa ja monia interaktiivisia taisteluareenoita.
Pelimuodot > Story

Storyssa (tarina) pelaaja saa valita hahmon ja mennä läpi hahmon omaa tarinaa. Pelaaja joutuu menemään kahdeksan tasoa pelaten tietokonetta vastaan. Pelaajan päästessä tarinan läpi hän saa videon, joka kertoo hahmosta. Pelaaja voi katsoa videon pelivalikon Movie Theater -osiossa (videoiden katselutila). Tarinan jälkeen pelaaja voi saada uusia hahmoja peliin tai uusia asuja hahmoille.
Pelimuodot > Time Attack

Time Attackissä (aikahyökkäys) taistellaan aikaa ja tietokonetta vastaan. Pelaaja voi valita joko singlen (yksin) tai tagin (parin kanssa). Yksi Time Attack koostuu yksin pelatessa kahdeksasta tasosta ja parin kanssa viidestä tasosta. Time Attackin jälkeen tulee tulosruutu. Pistemäärän ollessa tarpeeksi hyvä pelaaja voi sijoittua tulosruudulle. Pelaaja voi saada Time Attackistä uusia hahmoja, asuja ja jopa salaperäisen Tengun mukaan joukkoon.
Pelimuodot > Versus

Versusta (valinnainen tila) on mahdollista pelata kaksinpelinä tai yksinpelinä tekoälyä vastaan.
Pelimuodot > Survival

Survivalissa (eloonjääminen) taistellaan tekoälyä vastaa areenalla. Pelaaja voi valita joko singlen (yksin) tai tagin (parin kanssa). Pisteitä saa tekoälyvihollisen voittamisesta ja areenalta kerättävistä esineistä. Voiton jälkeen ruudun vasempaan alareunaan ilmaantuu merkki. Pelaajan saadessa viisi voittoa merkki muuttuu erilaiseksi. Kymmenen voiton jälkeen pelaaja saa uuden merkin. Tekoälyn voittaessa pelaajan ilmaantuu tulostaulukko, johon on mahdollista päästä pistemäärän ollessa tarpeeksi suuri.
Pelimuodot > Team Battle

Team Battlessa (ryhmätaistelu) pelaaja valitsee 1-7 hengen joukkueen. Pelimuotoa on mahdollista pelata joko kaksinpelinä tai tekoälyä vastaan. Pelaajan voittaessa vasempaan alareunaan ilmaantuu merkki.
Pelimuodot > Sparring

Sparringissa (harjoittelu) pelaaja harjoittelee hahmojen liikkeitä ja iskuja.
Aiheesta muualla

Dead or Alive 4 MobyGamesissa (englanniksi)
Islam Dugutšijev

Islam Dugutšijev (s. 15. huhtikuuta 1966) on azerbaidžanilainen entinen kreikkalais-roomalaisen tyylin painija, nelinkertainen maailmanmestari, kaksinkertainen Euroopan-mestari ja olympiamitalisti. Hän edusti uransa aikana kansainvälisellä tasolla neljää joukkuetta: Neuvostoliittoa, IVY:ä, Venäjää ja Azerbaidžania. Kansallisuudeltaan hän on tšetšeeni.
Dugutšijev aloitti painiuransa vuonna 1978. Vuonna 1984 hän voitti 60-kiloisten sarjassa juniorien maailmanmestaruuden. Kaksi vuotta myöhemmin hän sijoittui ikäluokassaan 68-kiloisten sarjassa MM-hopealle. Vuonna 1989 hän voitti maailmancupissa 68-kiloisten sarjan.
Ensimmäisissä aikuisten arvokilpailuissaan, Poznanin EM-kisoissa 1990, hän voitti heti kultamitalin kukistettuaan loppuottelussa Romanian Petrica Cararen. Hän voitti kultaa myös saman vuoden syksyllä Ostian MM-kisoissa. Tuolloin loppuottelussa kukistui Jannis Zamanduridis. Dugutšijev uusi maailmanmestaruutensa myös seuraavana vuonna Varnan MM-kisoissa voitettuaan loppuottelussa Marthin Kornbakkin. 1992 Barcelonan olympialaisissa IVY:n edustajana hän saavutti hopeaa kärsittyään loppuottelussa tappion Unkarin Attila Repkalle.
Neuvostoliiton hajoamisen jälkeen Dugutšijev jatkoi kilpailemistaan Venäjän edustajana. Vuonna 1993 hän voitti kultaa sekä Istanbulin EM-kisoista että Tukholman MM-kisoista. Seuraavana vuonna hän jäi Ateenan EM-kisoissa pronssille, mutta voitti jälleen kultamitalin Tampereen MM-kisoista. 1995 Prahan MM-kisoissa hänen sijoituksensa oli kymmenes.
Myöhemmässä vaiheessa uraansa Dugutšijev kärsi loukkaantumisista mikä esti osallistumisen kilpailuihin. Hän ei enää mahtunut Venäjän joukkueeseen Sydneyn olympialaisiin vuonna 2000, mutta pääsi kisoihin Azerbaidžanin edustajana ja sijoittui kuudenneksi. Kilpailut jäivät hänen viimeisiksi arvokilpailuikseen.
Uransa jälkeen Dugutšijev on toiminut Venäjän nuorten maajoukkueen kakkosvalmentajana.
Devastator

| Devastator |
| --- | --- |
 Devastator ja Constructiconit G1-versioina
Ensiesiintyminen:  The Transformers (marraskuu 1985)
Henkilötiedot
Koko nimi:  Devastator
Ryhmäsidokset:  Decepticonit, Constructiconit
Sukupuoli:  Mies
Muuntautumismuodot:  5–7 Constructiconia
Näyttelijä(t):  Arthur Burghardt (1985–1986) Don Brown (2004-2005) Frank Welker (2009) Fred Tatasciore (2009)
Devastator on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1985 The Transformers -animaatiosarjassa.
Televisiosarjat > The Transformers

Devastator on kuuden Constructiconin: Scrapperin, Scavengerin, Hookin, Bonecrusherin, Long Haulin ja Mixmasterin yhdistelmä. Hän teki ensiesiintymisensä sarjan 1. kauden päätösjaksossa, missä Constructiconit olivat saapuneet Maahan Decepticonien lisätueksi.
Televisiosarjat > Transformers: Energon

Transformers: Energonissa esiintyy Decepticon nimeltä Constructicon Maximus, joka muodostuu viidestä pienemmästä Decepticonista, jotka muistuttavat kovasti Constructiconeja. Ryhmään kuuluvat Steamhammer, Bonecrusher, Diststorm, Sledge ja Wideload.
Transformers: Kaatuneiden kosto

Elokuvassa Transformers: Kaatuneiden kosto Devastator on suuri seitsemästä rakennustyökoneesta muodostuva Decepticon. Devastator nähtiin vain ja ainoastaan Egyptissä. Hän muodosti robottikehonsa yhdistämällä seitsemän erillisinä komponentteina toimivaa rakennustyökonetta toisiinsa. Hänellä on suussaan suurikokoinen turbiini, joka imee sisäänsä kaiken tiellään olevan ja sylkee murskattuna ulos selässään olevasta aukosta. Devastator kuoli, kun sotalaiva USS Kidd ampui häntä raidetykillä.
Devastatorin komponentteina toimivat seuraavanlaiset rakennustyökoneet:
Punainen Terex O&K RH400 -kaivinkone (leluversion nimi Scavenger). Muodostaa vartalon.
Vihreä Caterpillar 773B -kuorma-auto. Muodostaa oikean jalan.
Keltainen Caterpillar D9L -puskutraktori. Muodostaa vasemman jalan.
Keltainen Caterpillar 992G -kuormaaja. Muodostaa oikean käsivarren.
Keltainen Kobelco CKE2500 II -nosturi (leluversion nimi Hightower). Muodostaa vasemman käsivarren.
Harmaa Mackin valmistama sementtiauto. Muodostaa pään.
Punainen KW Dart D4661 -kuorma-auto (leluversion nimi Overload). Muodostaa selän.
Transformers: Kaatuneiden kosto > Transformers: Revenge of the Fallen -videopeli

Transformers: Revenge of the Fallen -pelissä Devastator esiintyi pelkästään Autobottikamppanjan toiseksi viimeisessä tehtävässä pomovastuksena.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1985–1986 | Arthur Burghardt | The Transformers | The Transformers: The Movie |  |
| 2004-2005 | Don Brown | Transformers: Energon |  |  |
| 2009 | Frank Welker |  | Transformers: Kaatuneiden kosto |  |
| 2009 | Fred Tatasciore |  |  | Transformers: Revenge of the Fallen |
| 2018 | Rob Dyke | Transformers: Power of the Primes |  |  |
Aiheesta muualla

Lisätietoa Devastatorista TFWIKI.Netissä, Transformers-aiheisesta wikiassa
Transformers
Devastator elokuvassa Transformers: Kaatuneiden kosto
Doomsday (elokuva)

| Doomsday |
| --- | --- |
 Elokuvan juliste
Ohjaaja:  Neil Marshall
Käsikirjoittaja:  Neil Marshall
Tuottaja:  Benedict Carver Steven Paul
Säveltäjä:  Tyler Bates
Kuvaaja:  Sam McCurdy
Leikkaaja:  Andrew MacRitchie Neil Marshall
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:   14. maaliskuuta 2008  16. toukokuuta 2008
Kesto:  105 minuuttia
Alkuperäiskieli:  englanti
Budjetti:  17 000 000 puntaa
Aiheesta muualla
IMDb 
Elonet
AllMovie
Infobox OKNimi-testi OK: 
Doomsday on vuonna 2008 ensi-iltansa saanut brittiläinen toimintaelokuva, jonka on käsikirjoittanut ja ohjannut Neil Marshall.
Juoni

Elokuva alkaa vuodesta 2008, jolloin Reaper-virus ilmestyy Glasgow’hun. Virukselle ei löydy hoitokeinoa eikä rokotetta. Lentokentät, satamat ja rautatiet suljetaan, ihmisiä kehotetaan jäämään koteihinsa, välttämään kontaktia muihin ja odottamaan apua.
Poikkeuslaki astuu voimaan, ja Britannian hallitus päättää asettaa koko Skotlannin karanteeniin. Rannikkovesistöt miinoitetaan, ilmatila asetetaan lentokieltoon alasampumisen uhalla, ja itse mannerta halkoo yhdeksänmetrinen 130 kilometriä pitkä teräsmuuri noudattaen samaa linjaa muinaisen Rooman rajan kanssa. Muurin toiselle puolelle jääneet jätetään kuolemaan, sosiaalinen järjestys mätänee ruumiiden mukana ja lopulta koko Skotlanti unohdetaan.
28 vuotta myöhemmin eli vuonna 2035 Reaper-virus ilmaantuu Lontoon slummeissa, mihin kodittomiksi jääneet skotlantilaiset on sullottu. Satelliitin ottamista valokuvista näkyy merkkejä elämästä muurin tuolla puolen, jolloin retkikunta lähetetään Skotlantiin etsimään parannuskeinoa siellä olevien selviytyjien luota. Selviytyneet ovat kahdenlaisia: ihmissyöjäpunkkareita ja uutta keskiaikaa eläviä haaveilijoita, jotka sotivat keskenään. Selviää, että selviytyneillä on luonnollinen vastustuskyky virusta vastaan ja heidän verestään voidaan tehdä rokote virusta vastaan. Mutta vallan kaapannut pääministerin neuvonantaja kuitenkin pidättäytyy rokotteen käytöstä politiikan takia.
Roolit

| 0 | 1 | 2 |
| --- | --- | --- |
|  Rhona Mitra  | … |  Eden Sinclair   |
|  Caryn Peterson  | … |  koditon tyttö   |
|  Adeola Ariyo  | … |  hoitaja   |
|  Emma Cleasby  | … |  Katherine Sinclair   |
|  Christine Tomlinson  | … |  Eden Sinclair nuorena   |
|  Vernon Willemse  | … |  David / Gimp   |
|  Paul Hyett  | … |  uhri   |
|  Daniel Read  | … |  kersantti   |
|  Karl Thaning  | … |  lentäjä   |
|  Stephen Hughes  | … |  Johnson (sotilas)   |
|  Jason Cope  | … |  muurivahti   |
|  Ryan Kruger  | … |  sotilas   |
|  Nathan Wheatley  | … |  potilas 'X'   |
|  Cecil Carter  | … |  sotilas   |
|  Jeremy Crutchley  | … |  Richter   |
Iz

Iz tarkoittaa seuraavia:
Arkia Israel Airlines, IATA-koodi IZ, lentoyhtiö
Israel Kamakawiwo'ole, taiteilijanimi IZ, yhdysvaltalainen laujala
Iž, saari Kroatiassa
Iž, joki Udmurtiassa
Iž, Udmurtian pääkaupungin Iževskin udmurtinkielinen nimi
IŽ, venäläinen automerkki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iz”, voi hakea sivunnimihaulla, laajalla sivunnimihaulla tai tekstihaulla.
Cubic

| Cubic> Equilibrium |
| --- | --- |
 Elokuvan suomalaisen DVD-julkaisun kansi
Ohjaaja:  Kurt Wimmer
Käsikirjoittaja:  Kurt Wimmer
Tuottaja:  Jan de Bont Lucas Foster
Säveltäjä:  Klaus Badelt
Kuvaaja:  Dion Beebe
Leikkaaja:  Tom Rolfe William Yeh
Pääosat:  Christian Bale Emily Watson Taye Diggs Angus Macfadyen Sean Bean William Fichtner
Valmistustiedot
Valmistusmaa:  Yhdysvallat
Tuotantoyhtiö:  Dimension Films Miramax Blue Tulip Productions
Levittäjä:  Miramax Netflix
Ensi-ilta:  6. joulukuuta 2002
Kesto:  107 minuuttia
Alkuperäiskieli:  englanti
Budjetti:  20 000 000 dollaria
Tuotto:  5 359 645 dollaria.
Aiheesta muualla
IMDb 
Elonet
AllMovie
Infobox OKNimi-testi OK: 
Cubic (engl. Equilibrium) on vuonna 2002 ensi-iltansa saanut yhdysvaltalainen tieteiselokuva, jonka on ohjannut Kurt Wimmer. Elokuvan pääosassa esiintyvät Christian Bale, Emily Watson, Taye Diggs ja Angus Macfadyen.
Elokuva julkaistiin Pohjoismaissa nimellä Cubic ja Japanissa nimellä Rebellion. Suomessa elokuvaa on esitetty  televisiossa nimellä Cubic – uuden maailman kapinalliset.
Roolit

| 0 | 1 | 2 |
| --- | --- | --- |
|   Christian Bale   | … |   John Preston   |
|   Sean Bean   | … |   Errol Partridge   |
|   Emily Watson   | … |   Mary O’Brien   |
|   Taye Diggs   | … |   Andrew Brandt   |
|   Angus Macfadyen   | … |   Vice-Counsel DuPont   |
|   Sean Pertwee   | … |   Isä   |
|   William Fichtner   | … |   Jurgen   |
|   Emily Siewert   | … |   Lisa Preston   |
|   Matthew Harbour   | … |   Robbie Preston   |
|   Alexa Summer ja Maria Pia Calzone   | … |   Viviana Preston    |
|   Dominic Purcell   | … |   Seamus   |
|   Brian Conley   | … |   lukusalin valvoja   |
|   David Hemmings   | … |   kamariherra   |
Aiheesta muualla

Cubic Internet Movie Databasessa (englanniksi)
Cubic Elonet.
Iyo

Iyo voi viitata seuraaviin paikkoihin:
Iyo, Japanin kaupunki Ehimen prefektuurissa
Iyo, Beninin kylä
Iyon piirikunta, Japanin Ehimen prefektuurin piirikunta
Iyon provinssi, Japanin entinen provinssi
Iyon kieli, Papua-Uudessa-Guineassa puhuttu kieli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iyo”, voi hakea sivunnimihaulla, laajalla sivunnimihaulla tai tekstihaulla.
Iso Hiislampi

| Iso Hiislampi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Ilomantsi
Koordinaatit:  62°40′26″N, 31°01′57″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.922.1.015
Mittaustietoja
Pinnankorkeus:  148,2 m 
Rantaviiva:  12,92 km 
Pinta-ala:  0,93 km² 
Tilavuus:  0,00641 km³ 
Keskisyvyys:  6,9 m 
Suurin syvyys:  23 m 
Saaria:  6
:  Huosiaissaari
 fiIso Hiislampi 
Iso Hiislampi on metsäjärvi Ilomantsissa Pohjois-Karjalassa. Sen pinta-ala on 93 hehtaaria. Etäisyys Joensuusta on 65 kilometriä itäkoilliseen ja Ilomantsin keskustasta noin viisi kilometriä itään.